Ben Shapiro

Benjamin Aaron ”Ben” Shapiro (s. 15. tammikuuta 1984 Yhdysvallat) on yhdysvaltalainen konservatiivinen poliittinen kommentaattori, lakimies, päätoimittaja, radiojuontaja ja kirjailija. ==Elämä ja ura== Shapiro syntyi aškenasijuutalaiseen perheeseen Los Angelesin piirikunnassa Kaliforniassa. Shapiro aloitti politiikan tutkimuksen opinnot Kalifornian yliopistossa 16-vuotiaana ja suoritti Bachelor of Arts -tutkinnon vuonna 2004.Los Angeles Times: Who Is Ben Shapiro? Vuonna 2007 hän valmistui Harvard Law Schoolista. Shapiro julkaisi ensimmäisen teoksensa Brainwashed: How Universities Indoctrinate America's Youth 20-vuotiaana vuonna 2004. Shapiro toimitti oikeistokonservatiivista Breitbart-uutissivustoa. Lähdettyään sieltä hän alkoi toimittaa perustamaansa The Daily Wire -uutissivustoa. Hän myös juontaa The Ben Shapiro Show -podcastia. ==Yhteiskunnalliset näkemykset== Shapiro on yhteiskunnallisilta näkemyksiltään uskonnollinen radikaalikonservatiivi. Hän on puolustanut muun muassa länsimaisia juutalais-kristillisiä arvoja, demokratiaa, sananvapautta ja järkiperäistä argumentointia, joiden hän katsoo olevan uhattuna nykyajan Lännessä. Shapiro vastustaa nykyajan tribalismia, identiteettiajattelua, vasemmiston ja oikeiston intersektionaalista politiikkaa, uhriutumista ja puhetta etuoikeuksista. Ensimmäisessä teoksessaan Shapiro arvostelee Yhdysvaltain yliopistoja siitä, kuinka ne pyrkivät indoktrinoimaan nuorisoa. Kirjassaan The Right Side of History: How Reason and Moral Purpose Made the West Great (2019) Shapiro puolustaa juutalais- kristillisiä arvoja ja kreikkalaista perinnettä, joiden hylkääminen Lännessä on hänen mukaansa johtanut subjektiivisuuden ja individualismin kautta Lännen yhteiskunnalliseen ja poliittiseen pahoinvointiin. Shapiro pitää transsukupuolisuutta henkisenä häiriönä ja vastustaa samansukupuolisten parien oikeutta kasvattaa lapsia. Hän on kutsunut arabeja pommittajiksi, jotka haluavat elää avoviemäreissä, ja hänen mielestään suuri osa muslimeista on radikaaleja. Shapiron kärkevät kommentit ovat usein herättäneet kiistoja. Shapiro on itse kertonut käyttävänsä aluksi kovaa kieltä saadakseen asiansa julkisuuteen, minkä jälkeen hän siirtyy keskustelemaan asiasta älyllisesti ja hienovaraisesti. Vaikka on radikaali oikeistokonservatiivi itsekin, Shapiro on kritisoinut alt-right-liikettä. Republikaanipresidentti Donald Trumpista Shapirolla on ollut tapauskohtaisesti vaihteleva näkemys, joskus myönteinen, joskus kielteinen. == Yksityiselämä == Shapiro on entisen lapsinäyttelijä Mara Wilsonin serkku. Shapiro meni naimisiin vuonna 2008. Parilla on kaksi lasta. Shapiro on ortodoksijuutalainen. == Bibliografia == * Brainwashed: How Universities Indoctrinate America's Youth, 2004 * Porn Generation: How Social Liberalism Is Corrupting Our Future, 2005 * Project President: Bad Hair and Botox on the Road to the White House, 2008 * Primetime Propaganda: The True Hollywood Story of How the Left Took Over Your TV, 2011 * Bullies: How the Left's Culture of Fear and Intimidation Silences America, 2013 * The People vs. Barack Obama: The Criminal Case Against the Obama Administration, 2014 * A Moral Universe Torn Apart, 2014 * What's Fair and Other Short Stories, 2015 * True Allegiance, 2017 * Say It's So: Papa, Dad, Me and 2005 White Sox Championship Season, 2017 * The Right Side of History: How Reason and Moral Purpose Made the West Great, 2019 * Facts Don't Care about Your Feelings, 2019 * How to Destroy America in Three Easy Steps, 2020 * Catastrophic Thinking, 2020 * Facts (Still) Don't Care About Your Feelings, 2020 * The Authoritarian Moment: How the Left Weaponized America's Institutions Against Dissent, 2021 == Lähteet == == Aiheesta muualla == Luokka:Yhdysvaltalaiset kirjailijat Luokka:Amerikanjuutalaiset Luokka:Yhdysvaltalaiset asianajajat Luokka:Yhdysvaltalaiset päätoimittajat Luokka:Yhdysvaltalaiset juontajat Luokka:Vuonna 1984 syntyneet Luokka:Elävät henkilöt Luokka:Yhdysvaltalaiset politiikan kommentaattorit